stanford-oval/wikipedia huggingface dataset:
החנות שיש בה הכל
ביקורות

הסדרה קיבלה ביקורות מעורבות.
סמדר שילוני, בביקורת באתר ynet, כתבה: "הצילום האסתטי, האלמנטים המוזיקליים והעדינות במשחק מתנגשים חזיתית בחריפות העוזי-ויילית, ואם תסכימו להשאיר את המסננים בכניסה - צפויה לכם חוויה סוריאליסטית אבל גם מציאותית להכאיב".
כרמל שטרן, בביקורת באתר מאקו, כתבה על הסדרה: "היא מופרעת, היא יפהפייה, היא בהחלט משעשעת והיא דבר שלא ראינו כמותו בארץ. לצד כל אלו היא גם קרינג'ית, לא ברורה ולעיתים גם משעממת. גם חובבי הז'אנר המושבעים ביותר, בין אם מדובר בפנטזיה או במיוזיקל, ימצאו אותה קשה לעיכול". היא סיכמה כי הסדרה "לא מתאימה לכולם".
גפי אמיר, בביקורת באתר הארץ, העניקה לסדרה 2 מתוך 5 כוכבים, וכתבה כי "הסיטקום המוזיקלי עף על עצמו, אבל הוא מאולץ, לא קומוניקטיבי ומעורר תחושה לא נוחה". היא ביקרה בפרט את אופן שיבוץ השירים בין הדיאלוגים, וכתבה כי הם "נעדרי חוקיות" וש"התוצאה מאולצת".
פרקים

| מספר הפרק (בסדרה) | מספר הפרק (בעונה) | שם הפרק | תאריך שידור מקוריישראל |
| --- | --- | --- | --- |
| 1 | 1 | פריז | 7 ביוני 2021 |
| 2 | 2 | אבא חדש | 14 ביוני 2021 |
| 3 | 3 | הכותל | 21 ביוני 2021 |
| 4 | 4 | הקסם | 28 ביוני 2021 |
| 5 | 5 | רווקה | 5 ביולי 2021 |
| 6 | 6 | לופ | 12 ביולי 2021 |
| 7 | 7 | בעקבות הזמן האבוד | 19 ביולי 2021 |
| 8 | 8 | סיום | 29 ביולי 2021 |
פסקול

בין הדיאלוגים בסדרה משובצים שירים, המושרים על ידי שחקני הסדרה, אותם כתב המוזיקאי שלום גד.
| מספר הפרק | שם השיר | ביצוע | הערות |
| --- | --- | --- | --- |
| 1 | "למכור זה אומנות" | חי מאור |  |
| 1 | "סופשבוע בפריז" | ירדן תוסייה כהן, עמית אולמן |  |
| 1 | "הכל מושלם" | חי מאור, רותי בורנשטיין |  |
| 1 | "פריז" | עמית אולמן, ירדן תוסייה כהן |  |
| 2 | "יש בחור בשם איגור א'" | אפרת בן צור |  |
| 2 | "בתור ילדה א'" | עדי חבשוש |  |
| 2 | "יש בחור בשם איגור ב'" | עמית אולמן |  |
| 2 | "בתור ילדה ב'" | עדי חבשוש, חי מאור |  |
| 2 | "יש בחור בשם איגור ג'" | ירדן תוסייה כהן |  |
| 2 | "תכתוב" | גלעד קלטר, דימה רוס |  |
| 2 | "אבא חדש" | דימה רוס, עדי חבשוש |  |
| 2 | "בתור ילדה ג'" | דימה רוס, איתי פולישוק |  |
| 3 | "מישהו הזיז את הכותל" | איתי ברנע, רויטל זלצמן, אורי הוכמן, אורי יניב, רונית אפל, ירדן תוסייה כהן, דימה רוס, עמית אולמן, ניר שלמה, דניאל רובין |  |
| 3 | "החלום של אשר" | חי מאור, רותי בורנשטיין, ענבל לורי |  |
| 3 | "בוא לכותל" | רונית אפל, ירדן תוסייה כהן |  |
| 4 | "זמנים קשים" | עמית אולמן, אפרת בן צור |  |
| 4 | "הקפה המושלם" | שי אביבי |  |
| 4 | "פעם הייתה נערה" | ירדן תוסייה כהן, שי אביבי |  |
| 4 | "לאן נעלם כל הקסם" | עמית אולמן, שי אביבי |  |
| 5 | "בלי רגשות" | רונית אפל, יניב ביטון |  |
| 5 | "מעבר לים" | ירדן תוסייה כהן, רונית אפל, חי מאור |  |
| 5 | "רווקה" | רונית אפל |  |
| 6 | "מפוטר א'" | אורי יניב, חי מאור, עידן אלתרמן |  |
| 6 | "תפטר את האיש" | אורי יניב, חי מאור, עידן אלתרמן |  |
| 6 | "מפוטר ב'" | אורי יניב, חי מאור, עידן אלתרמן |  |
| 6 | "מה קרה עכשיו" | עמית אולמן, ירדן תוסייה כהן |  |
| 6 | "מפוטר ג'" | אורי יניב, עידן אלתרמן |  |
| 6 | "דנה תגידי לו" | אורי יניב, גלעד קלטר, דימה רוס, חי מאור, ירדן תוסייה כהן, רונית אפל |  |
| 6 | "מחר" | ירדן תוסייה כהן |  |
| 7 | "בלאק פריידי" | אפרת בן צור |  |
| 7 | "אהבה כמו שלנו" | יפתח מזרחי |  |
| 7 | "באל איי 1990" | יפתח מזרחי |  |
| 8 | "כמו שצריך א'" | חי מאור |  |
| 8 | "כמו שצריך ב'" | חי מאור |  |
| 8 | "כמו שצריך ג'" | חי מאור |  |
| 8 | "צריך לשתות" | אורי יניב, חי מאור |  |
| 8 | "זמן למעשים" | עמית אולמן, דימה רוס, ירדן תוסייה כהן |  |
הערות שוליים

↑  סמדר שילוני, "החנות שיש בה הכל" היא סדרה משונה, סוריאליסטית ומציאותית להכאיב, באתר ynet, 8 ביוני 2021
↑  כרמל שטרן, ‏החנות שאין בה הכל, באתר ‏מאקו‏, 8 ביוני 2021
↑   גפי אמיר, "החנות שיש בה הכל": ציניות ותיעוב כבר לא מספיקים כדי להחזיק סדרה, באתר הארץ, 8 ביוני 2021
פסקול:
↑   למכור זה אומנות, סרטון  באתר יוטיוב
↑   סופשבוע בפריז, סרטון  באתר יוטיוב
↑   הכל מושלם, סרטון  באתר יוטיוב
↑   פריז, סרטון  באתר יוטיוב
↑   יש בחור בשם איגור א', סרטון  באתר יוטיוב
↑   בתור ילדה א', סרטון  באתר יוטיוב
↑   יש בחור בשם איגור ב', סרטון  באתר יוטיוב
↑   בתור ילדה ב', סרטון  באתר יוטיוב
↑   יש בחור בשם איגור ג', סרטון  באתר יוטיוב
↑   תכתוב, סרטון  באתר יוטיוב
↑   אבא חדש, סרטון  באתר יוטיוב
↑   בתור ילדה ג', סרטון  באתר יוטיוב
↑   מישהו הזיז את הכותל, סרטון  באתר יוטיוב
↑   החלום של אשר, סרטון  באתר יוטיוב
↑   בוא לכותל, סרטון  באתר יוטיוב
↑   זמנים קשים, סרטון  באתר יוטיוב
↑   הקפה המושלם, סרטון  באתר יוטיוב
↑   פעם הייתה נערה, סרטון  באתר יוטיוב
↑   לאן נעלם כל הקסם, סרטון  באתר יוטיוב
↑   בלי רגשות, סרטון  באתר יוטיוב
↑   מעבר לים, סרטון  באתר יוטיוב
↑   רווקה, סרטון  באתר יוטיוב
↑   תפטר את האיש, סרטון  באתר יוטיוב
↑   מה קרה עכשיו, סרטון  באתר יוטיוב
↑   דנה תגידי לו, סרטון  באתר יוטיוב
↑   מחר, סרטון  באתר יוטיוב
↑   בלאק פריידי, סרטון  באתר יוטיוב
↑   אהבה כמו שלנו, סרטון  באתר יוטיוב
↑   באל איי 1990, סרטון  באתר יוטיוב
↑   כמו שצריך א', סרטון  באתר יוטיוב
↑   כמו שצריך ב', סרטון  באתר יוטיוב
↑   כמו שצריך ג', סרטון  באתר יוטיוב
↑   צריך לשתות, סרטון  באתר יוטיוב
↑   זמן למעשים, סרטון  באתר יוטיוב
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
תמר קריכלי-כץ

| --- | --- |
אין תמונה חופשית
 לידה:  1976 (בת 49 בערך)
 ענף מדעי:  משפטים סוציולוגיה
 מקום לימודים:  האוניברסיטה העברית אוניברסיטת תל אביב אוניברסיטת סטנפורד
 מוסדות:  אוניברסיטת תל אביב (1 במרץ 2012)  הפקולטה למשפטים, אוניברסיטת תל אביב (1 במרץ 2012) 
 [1]
 
תמר קריכלי-כץ (נולדה ב-1976) היא פרופסור מן המניין למשפטים וסוציולוגיה באוניברסיטת תל אביב. מחקריה עוסקים בסוציולוגיה של המשפט, אי-שוויון חברתי וכלכלי, וכן בהשפעות של מוסדות משפטיים על התנהגות אנושית. היא חברת הנהלה באגודה לזכויות האזרח בישראל ומדריכה בשותפי מסע – ליווי רוחני בסוף החיים.
לימודים

קריכלי-כץ גדלה והתחנכה בישראל. סיימה את לימודי המשפטים במסגרת תוכנית אמירים לסטודנטים מצטיינים באוניברסיטה העברית בירושלים. היא בעלת תואר ראשון במשפטים ובסוציולוגיה מאוניברסיטת תל אביב, ותואר שני ושלישי בסוציולוגיה מאוניברסיטת סטנפורד שבארצות הברית. התמחתה במשפטים בבית המשפט העליון אצל השופט תיאודור אור והמשיכה בלשכתו כעוזרת משפטית. במהלך לימודיה פיתחה עניין מיוחד בקשרים שבין משפט לחברה, תחום שהפך למוקד מחקריה האקדמיים.
קריירה ומינויים אקדמיים

ב-2016 הצטרפה כמרצה וחוקרת במינוי משותף בפקולטה למשפטים ובחוג לסוציולוגיה ואנתרופולוגיה באוניברסיטת תל אביב. מחקריה מתמקדים בניתוח סוציולוגי של מוסדות משפטיים והשפעתם על אי-שוויון כלכלי וחברתי. עבודתה משלבת שיטות שיטות מחקר כמותניות ואיכותניות, תוך שימוש בניסויים חברתיים ובנתונים אמפיריים. עבודתה מתאפיינת בשילוב רב תחומי של סוציולוגיה משפטים וכלכלה. בשנת 2021 מונתה כפרופסור חברה.
קריירה ומינויים אקדמיים > תפקידים נוספים

קריכלי שימשה כפרופסור אורחת בכמה אוניברסיטאות בארצות הברית: ב-2011 בבית הספר למשפטים באוניברסיטת סטנפורד, ב-2017-2016 במרכז ללימודי משפט באוניברסיטת קליפורניה בברקלי, ב-2018 באוניברסיטת נורת'ווסטרן באילינוי, ב-2019 באוניברסיטת וירג'יניה וב-2022 באוניברסיטת קולומביה, בניו יורק.
קריכלי-כץ משמשת כשופטת בוועדת המשמעת לסטודנטים במקרים של הטרדה מינית באוניברסיטת תל אביב. כיהנה כעורכת ראשית של כרכים מז, מח של כתב העת עיוני משפט. החל מ-2022 היא מנהלת תוכנית לתואר שני במשפטים, המשותפת לאוניברסיטת תל אביב ולאוניברסיטת נורת'ווסטרן.
תחומי מחקר

סוציולוגיה של המשפט: חקר יחסי הגומלין בין חוק, מוסדות משפטיים והתנהגות חברתית.
אי-שוויון חברתי וכלכלי: ניתוח הגורמים לאי-שוויון והשפעתם על החברה.
השפעת המשפט על התנהגות: בחינת האופן שבו תקנות וחוקים משפיעים על החלטות פרטיות וציבוריות.
תפקידים ציבוריים

קריכלי-כץ פעילה בקידום מדיניות ציבורית המבוססת על מחקר אמפירי, ופועלת להנגשת ידע אקדמי לציבור הרחב. היא משתתפת בכנסים בינלאומיים ומייעצת לארגונים ממשלתיים ולמגזר השלישי בנושאים הקשורים לשוויון חברתי ומשפט.
החל משנת 2017 מכהנת כחברת הנהלה באגודה לזכויות האזרח בישראל וחברת הנהלה ומדריכה בארגון "שותפי מסע – ליווי רוחני בסוף החיים".
פרסומים נבחרים > מאמרים נבחרים

ניסויים חברתיים ככלי להבנת השפעת החוק, מאמר בסוציולוגיה ישראלית, 2018.
השפעת הפקעה מאוחרת על מכירת מקרקעין: תסכול, פרשנות או העברת סיכון?: יחד עם איל זמיר, משפטים, 2005.
בין משפחה לעבודה - אפליית אימהות בישראל ובארצות הברית: יחד עם הדס מנדל, משפט, חברה ותרבות, 2018.
פרסומים נבחרים > ספרים

משפט וחברה בעידן המודרני, הוצאת אוניברסיטת תל אביב, 2015.
The New Gilded Age: The Critical Inequality Debates of Our Time: עריכה יחד עם דייוויד גראסקי, הוצאת Stanford University Press, 2012.
משטרה ושיטור, עריכה יחד עם נומי לבנקרון, סדרת "חוק, חברה ותרבות", 2021.
פרסים

פרס חשין למצוינות אקדמית במשפטים ב-2016.
הערות שוליים

1 2  האפליה פנים רבות לה, באתר The Marker, ‏5.11.2014
1 2 3  פרופ' תמר טובה קריכלי כץ, באתר הפקולטה למשפטים ע"ש בוכמן, תל אביב
↑  ידין דודאי, שיחה עם ד״ר תמר קריכלי כץ, באתר אוניברסיטת תל אביב, ‏04.04.22
↑  קרן צוריאל ואורי פסובסקי, חידת 20 הסנט: למה נשים מקבלות פחות כסף על אותו מוצר בדיוק?, באתר כלכליסט, 28 בדצמבר 2018
↑  תומר ירדני, ד”ר תמר קריכלי-כץ – מומחית, באתר אוניברסיטת תל אביב, ‏Feb 23, 2020
1 2  CV TAMAR KRICHELI-KATZ, אוניברסיטת תל אביב
| --- | --- |
בקרת זהויות :  NLI: 987007439291205171  BnF: cb16650943t (data)  GND: 1025760999  ISNI: 0000 0003 5813 117X  LCCN: no2011150352  NSK: 000633822  ORCID: 0000-0002-1510-5353  SUDOC: 165364823  VIAF: 187278880   WorldCat (עם VIAF): 187278880
ריפ טורן

| --- | --- |

ריפ טורן בטקס פרס אמי, 1994
 לידה:  6 בפברואר 1931 טמפל, טקסס, ארצות הברית
 פטירה:  9 ביולי 2019 (בגיל 88) לייקוויל, קונטיקט, ארצות הברית
 מקום קבורה:  בית הקברות הפרברי פוקיפסי 
 שם לידה:  Elmore Rual Torn, Jr. 
 מדינה:  ארצות הברית ארצות הברית
 תקופת הפעילות:  1951–2016 (כ־65 שנים)
 מקום לימודים:  אוניברסיטת טקסס A&M  תיכון טיילור  אוניברסיטת טקסס באוסטין  מכון לי סטרסברג לתיאטרון ולקולנוע 
 בן או בת זוג:  איימי רייט (1989–?) 
 צאצאים:  אנג'ליקה פייג' 
 מספר צאצאים:  6 
 פרסים והוקרה:  פרס עולם התיאטרון (1959)  פרס אמי לשחקן המשנה הטוב ביותר בסדרה קומית (1996) 
 פרופיל ב-IMDb
 
אלמור רואל "ריפ" טורן הבן (באנגלית: Elmore Rual "Rip" Torn Jr.; ‏6 בפברואר 1931 – 9 ביולי 2019) היה שחקן קולנוע אמריקאי זוכה פרס אמי. היה מועמד לפרס אוסקר לשחקן המשנה הטוב ביותר לשנת 1983 על משחקו בסרט "שנותי היפות בקרוס קריק".
ביוגרפיה

טורן נולד בעיר טמפל שבמרכז טקסס לתלמה מארי ואלמור רואל טורן (האב). סיים את לימודיו בהצלחה באוניברסיטת טקסס באוסטין בשנת 1952.
טורן היה דודה של השחקנית, זוכת פרס אוסקר, סיסי ספייסק.
ביוגרפיה > קריירת משחק

לאחר שסיים את לימודיו עבר טורן להתגורר בהוליווד ושיחק בשנת 1956 בסרטו של איליה קאזאן "בייבי דול". לאחר מכן עבר לניו יורק ללמוד באולפן השחקנים תחת פיקוחו של לי סטרסברג, וקיבל תפקיד במחזהו של טנסי ויליאמס "ציפור הנעורים המתוקה". בשנת 1983 הופיע בתפקיד ראשי בדרמה הספרותית "שנותי היפות בקרוס קריק" של מרטין ריט, בה גילם את דמותו של מארש טרנר. על תפקידו היה מועמד לפרס אוסקר לשחקן המשנה הטוב ביותר.
בשנת 1985 השתתף טורן בסדרה "ילדי הרצח של אטלנטה". ב-1991 גילם בתפקיד ראשי את הארכאולוג קארל רזניק, אשר הציל את אליוט ווייד אדם שנפל קורבן לבובות רוצחות בסרט "בובתי דולי היקרה".
בשנת 1992 החל טורן לשחק בתפקיד ראשי בסדרה הקומית "המופע של לארי סנדרס", בה גילם את ארתור, מפיק התוכנית המנהל את הצוות בתבונה ובערמומיות. על תפקידו בסדרה קיבל פרס אמי בשנת 1996. טורן השתתף גם בתפקיד אורח בסדרת הדרמה "שיקגו הופ".
ב-1997 שיחק בסרט הפעולה "גברים בשחור" בו גילם את צ'יף זד, ראש סוכנות הביון. כמו כן דיבב בסרט האנימציה "הרקולס" את דמותו המיתולוגית של זאוס, אבי האלים.
ב-2004 שיחק טורן בקומדיה של בן סטילר "דודג'בול", בתפקיד אגדת דודג' בול בשם פאטצ'ס האוליאן, המרותק לכיסא גלגלים ומאמן קבוצה חובבנית. ב-2007 התארח בחמישה פרקים של הסדרה "רוק 30", והיה מועמד לפרס אמי על תפקידו בה. באותה שנה דיבב בסרט האנימציה "כוורת בסרט".
חיים אישיים

טורן היה נשוי לשחקנית זוכת פרס טוני אן וודג'וורת' (אנ') מ-1956 עד 1961. לזוג נולדה ילדה. לאחר מכן נישא טורן לשחקנית זוכת פרס אוסקר ג'רלדין פייג'. השניים היו נשואים עד למותה של פייג' בשנת 1987, ונולדו להם שלושה ילדים. טורן נישא בפעם השלישית לשחקנית הקולנוע איימי רייט (אנ'), להם נולדו שני ילדים.
בשנת 2004 נעצר טורן בניו יורק לאחר שמכוניתו התנגשה במונית מקומית; בסרט וידאו אשר תיעד את האירוע נראה טורן מקלל שוטרים ומסרב לבצע בדיקת אלכוהול במכשיר נשיפה. מאוחר יותר באותה שנה זוכה מכל אשמה. ב-2006 נעצר פעם נוספת בעוון נהיגה בשכרות, הפעם בעיירה בצפון ניו יורק, שם התנגש טורן בסמי-טריילר. ב-2007 עתר טורן לבית המשפט וקיבל שלילה של רישיון הנהיגה שלו למשך 90 ימים וקנס של 380 דולרים. ב-2008 נעצר בשלישית בעוון נהיגה בשכרות; לטענת המשטרה ברמן שהיה עם טורן באותו הערב הבחין בו שהוא שיכור כשעזב את המקום. ב-2009 נגזרה עליו תקופת מבחן של כמה חודשים.
נפטר ב-9 ביולי 2019 בביתו בלייקוויל, קונטיקט, בגיל 88.
פילמוגרפיה

בייבי דול (1956)
ההגבלה (1957)
גבעת הדמים (1959)
מלך המלכים (1961) - בתפקיד יהודה איש קריות
ציפור הנעורים המתוקה (1962)
בחירתה של קריטי (1963)
הנער מסינסינטי (1965)
אתה ילד גדול עכשיו (1966)
חוף אדום (1967)
האיש שנפל מכוכב אחר (1976)
קומה (1978)
הפיתוי של ג'ו טאיינן (1979)
שליט החיות (1982)
טיסה נעימה 2 (1982)
שנותי היפות בקרוס קריק (1983)
עיר לוהטת (1984)
קיץ שכור (1985)
הקשר המקצועי (1987)
נאדין (1987)
אור השחר הראשון (1990)
נחיה ונאהב (1991)
מאחורי החוק
בובתי דולי היקרה (1992)
רובוקופ 3 (1993)
בייקון קנדי (1995)
מעשה בשמיכת טלאים (1995)
צוללת דיזל (1996)
ניסוי וטעייה (1997)
הרקולס (1997)
גברים בשחור (1997)
ללא הגיון (1998)
שוד הבנק הכמעט מושלם (1999) - סרט טלוויזיה
חוות בלונים (1999) - סרט טלוויזיה
המקור (1999)
נערי הפלא (2000)
אחי איך דפקו אותך (2001)
גברים בשחור 2 (2002)
מושא אהבה (2003)
מניאק מאגי (2003)
המירוץ לראשות העיר (2004)
מת על ההספד (2004)
דודג'בול (2004)
האחיות (2005)
אתה שלי ושלנו (2005)
מארי אנטואנט (2006)
זום (2006)
לסובב את הנהר (2007)
כוורת בסרט (2008)
אוגוסט (2008)
דמעות של אושר (2010)
לטוב או לרע (2011)
The Legend of Awesomest Maximus‏ (2011)
Compadres‏ (2016)
פילמוגרפיה > טלוויזיה

רציחות הילדים באטלנטה (1985)
Soul Food ‏(2002)
הערות שוליים

↑  Anita Gates, "Rip Torn, an Outsize Presence Onstage and Off, Is Dead at 88". The New York Times. July 9, 2019
↑  השחקן ריפ טורן הלך לעולמו בגיל 88, באתר ynet, 10 ביולי 2019
| פרס אמי לשחקן משנה מצטיין בסדרת קומדיה |
| --- | --- | --- |
| 1954–1975 | ארט קרני (1954) ‏•‏‏ ארט קרני (1955) ‏•‏‏ ארט קרני (1956) ‏•‏‏ קרל ריינר (1957) ‏•‏‏ קרל ריינר (1958) ‏•‏‏ תום פוסטון (1959) ‏•‏‏ דון נוטס (1961) ‏•‏‏ דון נוטס (1962) ‏•‏‏ דון נוטס (1963) ‏•‏‏ דון נוטס (1966) ‏•‏‏ דון נוטס (1967) ‏•‏‏ ורנר קלמפרר (1968) ‏•‏‏ ורנר קלמפרר (1969) ‏•‏‏ מייקל קונסטנטין (1970) ‏•‏‏ אדוארד אסנר (1971) ‏•‏‏ אדוארד אסנר (1972) ‏•‏‏ טד נייט (1973) ‏•‏‏ רוב ריינר (1974) ‏•‏‏ אדוארד אסנר (1975) |  |
| 1976–2000 | טד נייט (1976) ‏•‏‏ גארי בורגהוף (1977) ‏•‏‏ רוב ריינר (1978) ‏•‏‏ רוברט גיום (1979) ‏•‏‏ הארי מורגן (1980) ‏•‏‏ דני דה ויטו (1981) ‏•‏‏ כריסטופר לויד (1982) ‏•‏‏ כריסטופר לויד (1983) ‏•‏‏ פאט הרינגטון ג'וניור (1984) ‏•‏‏ ג'ון להרוקט (1985) ‏•‏‏ ג'ון להרוקט (1986) ‏•‏‏ ג'ון להרוקט (1987) ‏•‏‏ ג'ון להרוקט (1988) ‏•‏‏ וודי הרלסון (1989) ‏•‏‏ אלכס רוקו (1990) ‏•‏‏ ג'ונתן וינטרס (1991) ‏•‏‏ מייקל ג'טר (1992) ‏•‏‏ מייקל ריצ'רדס (1993) ‏•‏‏ מייקל ריצ'רדס (1994) ‏•‏‏ דייוויד הייד פירס (1995) ‏•‏‏ ריפ טורן (1996) ‏•‏‏ מייקל ריצ'רדס (1997) ‏•‏‏ דייוויד הייד פירס (1998) ‏•‏‏ דייוויד הייד פירס (1999) ‏•‏‏ שון הייז (2000) |  |
| 2001–הווה | פיטר מקניקול (2001) ‏•‏‏ בראד גארט (2002) ‏•‏‏ בראד גארט (2003) ‏•‏‏ דייוויד הייד פירס (2004) ‏•‏‏ בראד גארט (2005) ‏•‏‏ ג'רמי פיבן (2006) ‏•‏‏ ג'רמי פיבן (2007) ‏•‏‏ ג'רמי פיבן (2008) ‏•‏‏ ג'ון קראייר (2009) ‏•‏‏ אריק סטונסטריט (2010) ‏•‏‏ טיי בארל (2011) ‏•‏‏ אריק סטונסטריט (2012) ‏•‏‏ טוני הייל (2013) ‏•‏‏ טיי בארל (2014) ‏•‏‏ טוני הייל (2015) ‏•‏‏ לואי אנדרסון (2016) ‏•‏‏ אלק בולדווין (2017) ‏•‏‏ הנרי וינקלר (2018) ‏•‏‏ טוני שלהוב (2019) ‏•‏‏ דן לוי (2020) ‏•‏‏ ברט גולדשטיין (2021) ‏•‏‏ ברט גולדשטיין (2022) ‏•‏‏ אבון מוס-בכרך (2023) ‏•‏‏ אבון מוס-בכרך (2024) |  |
| --- | --- |
בקרת זהויות :  NLI: 987007460067005171  PLWABN: 9810694541305606  BIBSYS: 1488  BNE: XX1276199  BnF: cb14044835c (data)  GND: 114245819  ISNI: 0000 0001 1446 7822  LCCN: n85378884  NKC: xx0113685  NTA: 073181188  SNAC: w6z91mw3  SUDOC: 109148037  VIAF: 66667252   WorldCat (עם VIAF): 66667252 
ריפ טורן 1993
מירב רוט

| --- | --- |

 לידה:  25 בפברואר 1967 (בת 58) תל אביב
 ענף מדעי:  פסיכולוגיה קלינית, פסיכואנליזה
 מקום מגורים:  תל אביב
 עיסוק:  פסיכולוגית קלינית, פסיכואנליטיקאית
 מקום לימודים:  אוניברסיטת תל אביב  אוניברסיטת בר-אילן
 מוסדות:  אוניברסיטת חיפה אוניברסיטת תל אביב
מירב רוט (נולדה ב-25 בפברואר 1967) היא פסיכולוגית קלינית, פסיכואנליטיקאית וחוקרת תרבות.
רוט היא חברת סגל בדרגת פרופסור חבר בבית הספר לטיפול, ייעוץ, והתפתחות האדם בפקולטה לחינוך באוניברסיטת חיפה, במסגרתו היא עובדת במסלול הדוקטורט הבינתחומי בפסיכואנליזה, ומייסדת ועומדת בראש המרכז הקליני "שתי וערב" לטיפול רגיש-תרבות.
במסגרת התוכנית לפסיכותרפיה פסיכואנליטית בפקולטה לרפואה באוניברסיטת תל אביב, רוט הקימה וניהלה את המסלול ללימודי המשך של התיאוריה והטכניקה של מלאני קליין; ניהלה את יחידת הדוקטורט לפסיכואנליזה וממשקיה; הקימה ומנהלת את "הקליניקה לכולםן" המעניקה טיפול פרו בונו ארוך טווח לאוכלוסיות קצה בישראל (שורדות זנות, מחוסרי דיור, נוער בסיכון ועוד); ובשנים 2019–2023 כיהנה כראש התוכנית לפסיכותרפיה פסיכואנליטית בפקולטה לרפואה באוניברסיטת תל אביב.
בעקבות טבח שבעה באוקטובר היא החלה להיות פעילה בטיפול בנפגעי הטבח ומשפחותיהם ובהתוויית הדרך לקהילת המטפלים בטיפול זה, כולל עבודה עם מטה משפחות החטופים ועם קהילת קיבוץ בארי, וכן הקמה וניהול של First Line Med, טיפול ארוך טווח חינם לנפגעי המתקפה.
רוט זכתה בפרס סיגורני הבינלאומי לשנת 2024, על כתיבה ועשיה פורצות דרך בתחום הפסיכואנליזה.
קורות חיים

רוט היא ביתם של העיתונאי ושר המשפטים לשעבר יוסף (טומי) לפיד, והסופרת והמחזאית שולמית לפיד. סבה היה העיתונאי דוד גלעדי, ממייסדי מעריב. רוט היא אחותו של ראש הממשלה לשעבר וראש האופוזיציה יאיר לפיד. אחותם הבכורה, מיכל לפיד דורבן, נהרגה בתאונת דרכים ב-1984.
רוט גדלה והתחנכה בתל אביב. היא למדה בבית הספר היסודי ע"ש א.ד. גורדון ובתיכון עירוני ה' והשתתפה במכינה למשחק ע"ש ניסן נתיב.
בשירותה הצבאי הייתה כתבת צבאית בעיתון "במחנה גדנ"ע".
את התואר הראשון שלה בפסיכולוגיה ולימודים כלליים, וכן את התואר השני בפסיכולוגיה קלינית, סיימה באוניברסיטת תל אביב. בתום ההתמחות בפסיכולוגיה במרכז לבריאות הנפש ע"ש בריל ברמת גן, היא סיימה לימודים גבוהים בתוכנית לפסיכותרפיה באוניברסיטת תל אביב, ולאחר מכן עברה הכשרה פסיכואנליטית והתקבלה כחברה בחברה הפסיכואנליטית בישראל ובהתאגדות הפסיכואנליטית הבין לאומית (IPA). ב-2013 סיימה רוט את לימודי התואר השלישי (PhD) בחוג לפרשנות ותרבות באוניברסיטת בר-אילן, במסלול פסיכואנליזה. עבודת הדוקטורט - "מה קורה לקורא? התבוננות פסיכואנליטית בחוויית הקריאה", שנכתבה בהנחיית פרופ' אבי שגיא, עובדה וראתה אור ב-2017 כספר בהוצאת כרמל.
קריירה

בשנת 2013 הקימה וניהלה במשך ארבע שנים את המסלול ללימודי המשך "מלאני קליין – תיאוריה ומעשה" בתוכנית לפסיכותרפיה פסיכואנליטית באוניברסיטת תל אביב. לאחר מכן, ניהלה את יחידת הדוקטורט לפסיכואנליזה וממשקיה, ובהמשך כיהנה כראש התכנית לפסיכותרפיה באוניברסיטת תל אביב עד 2023, תפקיד בגינו קיבלה תעודת הוקרה על תרומה ייחודית ופורצת דרך. באותן שנים אף החלה ללמד, ביחד עם ד"ר רות קלדרון, ב"בעלמא - בית לתרבות עברית", קורסים בתלמוד ובפסיכואנליזה.
בשנת 2023 התקבלה בדרגת פרופסור חבר (מומחה) לחוג לייעוץ והתפתחות האדם באוניברסיטת חיפה.
מ-1996 ועד היום רוט עובדת כפסיכולוגית קלינית ובהמשך גם כפסיכואנליטיקאית בקליניקה פרטית בתל אביב, מחברת מאמרים, פרקים וספרים ומרצה בתחומי הפסיכואנליזה ובממשק בינה לבין ספרות לקהל מקצועי ולקהל הרחב, ואף עורכת מדעית של ספרות פסיכואנליטית מתורגמת.
רוט מקדישה את עבודתה האקדמית-מחקרית, ואת זו הטיפולית, הן לממשק בין פסיכואנליזה ותרבות (במיוחד ספרות), והן למלאכת האבל – נושא אותו היא חוקרת דרך כתבים ספרותיים בכלל, וספרות שואה בפרט (כגון יצירות של אהרן אפלפלד, פאול צלאן, אתי הילסום ואחרים), תחום בו היא מתמחה בעבודתה הקלינית רבת השנים עם הורים שכולים ומשפחות שכולות.
בנוסף, רוט חוקרת וכותבת רבות על התנאים הנפשיים לקיום אתי, המחויב לראיית האחר ולתפיסת עולם המושתתת על אמת רגשית ובשלות לפגוש את המציאות כהווייתה. רוט חוקרת וכותבת על המאבקים היצריים בנפש האנושית, על צורות הזדהות, על יחסי מטפל-מטופל ועל התנאים המאפשרים קשרי אהבה, כל זאת דרך הפרספקטיבה של הפסיכואנליזה ממשנתה של מלאני קליין. ברבות מעבודותיה רוט מדגימה את השקפותיה הפסיכואנליטיות ביצירות ספרות קנוניות. בנוסף, רוט מתראיינת ומרצה במדיה הכתובה והאלקטרונית והשתתפה בכנסים והסכתים רבים העוסקים בנושאים המקצועיים שבתחומי התמחותה.
רוט זכתה בפרס סיגורני לשנת 2024, הפרס החשוב בתחום הפסיכואנליזה, שניתן לה על מחקר פורץ דרך בממשק בין פסיכואנליזה וספרות, על חידושים ועשייה פורצי דרך בתחום הטראומה הפרטית והקולקטיבית, ועל עשייה ויוזמות פילנתרופיות למען אוכלוסיות נזקקות.
פעילות ציבורית קהילתית

במסגרת תפקידה כראש התכנית לפסיכותרפיה פסיכואנליטית באוניברסיטת תל אביב, רוט הקימה ב-2019 ומנהלת מאז את "הקליניקה לכולםן", המטפלת בחינם באוכלוסיות קצה במדינת ישראל. הקליניקה עובדת עם למעלה מעשר עמותות, ביניהן: "לא עומדות מנגד" ו"הופכות את היוצרות" התומכות בשורדות הזנות בישראל; "המרכז לנפגעות ונפגעי תקיפה מינית"; מכינת "בת עמי" לצעירות וצעירים בסיכון; העמותה "המרכז לחיילים בודדים לזכרו של מייקל לוין"; עמותת "צימאון" לצעירים בסיכון (לקראת, בזמן ואחרי צבא); עמותת "הל"ל" ועמותת "יוצאים לשינוי" לחוזרים בשאלה, "איגי" לנוער להטב"קי, עמותת "עלם" לאמהות צעירות בסיכון. הטיפולים ניתנים ללא תשלום, בהתנדבות מלאה מצד המטפלים והמטפלות, תחת קורת הגג של התכנית לפסיכותרפיה פסיכואנליטית באוניברסיטת תל אביב.
במסגרת הפקולטה לייעוץ והתפתחות האדם באוניברסיטת חיפה, רוט מעורבת בהקמה ועומדת בראש "שתי וערב" – מרכז קליני לטיפול רגיש-תרבות בקהילות מגוונות, "שקופות" ומוחלשות בישראל.
מאז טבח שבעה באוקטובר רוט מעורבת באופן רחב הן בהתוויות לקהילת המטפלים ולקהל הרחב והן בעבודה עם קהילת נפגעי הטבח ובני משפחותיהם. הייתה מעורבת בהקמת המערך הטיפולי לקהילת קיבוץ בארי ומוסיפה ללוות את ההנהגה והמערך הטיפולי באתגריהם. במקביל, רוט יועצת למטה משפחות החטופים ושותפה בהקמה וניהול מערך FLM לטיפול ארוך טווח בחינם בנפגעי האירוע – משפחות הנרצחים, משפחות החטופים ופדויי השבי – ביחד עם שותפותיה פרופ' עפרית שפירא ברמן, גב' איריס גבריאלי רחבי וגב' שרי פנג. מדובר במערך טיפול ישראלי אזרחי, אליו התגייסו שלושת המכונים הפסיכואנליטיים בארץ ומטפלים בכירים נוספים, שמבטיח טיפול ארוך טווח בחינם לנפגעי 7.10.
רוט חברה בקבוצה פסיכואנליטית בינלאומית לחקר האנטישמיות. כמו כן, רוט שותפה בוועדה שנקראת "צוות תגובה" מטעם התאגדות הפסיכואנליטית הבינלאומית (IPA), שכותבת ומפרסמת תגובות מטעם הארגון לעוולות הומניטריות ברחבי העולם.
ספריה

מה קורה לקורא – התבוננות פסיכואנליטית בקריאת ספרות - הוצאת כרמל, 2017.
A psychoanalytic perspective on reading literature – Reading the reader – Routledge, September, 2 2020.
אהבת אמת כאהבת האמת - עלמא, 2023.
מלחמות יצרים – בנפש האדם ובנפשם של גיבורי ספרות – מודן, 2024.
עריכה מדעית

מלאני קליין – כתבים נבחרים ב' מאת מלאני קליין - הוצאת תולעת ספרים, 2013 (עם יהושע דורבן).
אותנטיות במפגש הפסיכואנליטי מאת ארמה ברנמן פיק – הוצאת כרמל, 2021.
פסיכואנליזה של ילדים מאת מלאני קליין – הוצאת תולעת ספרים, 2022.
שירים שכתבה

רוט כתבה שירים, אשר חלקם הולחנו ובוצעו על ידי הזמר והיוצר שלמה גרוניך, ביניהם "אחרי הכול" (אלבומו של גרוניך משנת 2013 נקרא בשם שיר זה), "ככה זה עכשיו" ועוד.